L'Agenda Urbana de Manises realitza la primera sessió de participació
22 de novembre de 2023

Aquest dimarts, l'Ajuntament de Manises ha realitzat, en el marc de creació de la nova Agenda Urbana Manises 2030, la primera sessió de participació. La convocatòria ha reunit agents socials i ciutadania, així com representants de l'actual equip de govern.

El saló de plens de l'Ajuntament de Manises ha sigut l'escenari on s'ha realitzat una dinàmica de treball per a detectar febleses i fortaleses del municipi des de la perspectiva dels veïns i veïnes. Desenes de persones s'han donat cita al consistori per a dotar de propostes i comentaris per al futur pla estratègic que guiarà les polítiques municipals dels pròxims anys i garantirà un model de ciutat més pròsper, sostenible, igualitari i equipat.

S'han abordat nombroses temàtiques en els quatre grups de treball creats. Destaquen les de patrimoni i medi ambient, economia, model de ciutat, canvi climàtic, mobilitat, residus i energia, habitatge, cohesió social i model de governança i participació. Totes aquestes àrees de treball s'abordaran en les pròximes sessions.

La sessió, que ha començat amb la benvinguda del regidor de Transició Ecològica i Agenda 2030, Rafael Mercader, s'ha realitzat una breu explicació sobre els orígens i el context d'aquesta nova eina de treball amb la qual compta l'Ajuntament, a més d'explicar l'activitat grupal que s'anava a realitzar. A més, s'ha comptat amb la presència del regidor de Modernització, Administració, TIC i Contractació, Jesús Borràs, i de l'alcalde de Manises, Javier Mansilla. En finalitzar la sessió de treball, les persones assistents han establit xicotets debats al voltant d'allò comentat i consensuat durant la realització de l'activitat.

Per a finalitzar, s'ha agraït les persones participants pel seu compromís i involucració amb l'Agenda. S'ha assenyalat que la pròxima sessió de treball, enfocada a detectar i consensuar propostes i projectes per a superar les problemàtiques i febleses exposades en aquesta primera activitat, es realitzarà el dimarts 12 de desembre, a les 18 hores.

El regidor de Transició Ecològica i Agenda 2030, Rafael Mercader, ha afirmat que "l'Agenda Urbana Manises 2030 treballa seguint els Objectius del Desenvolupament Sostenible (ODS), per a potenciar la prosperitat del municipi amb la integració d'experiències i idees dels agents socials, econòmics, comunitaris i culturals, així com tota la ciutadania". "Fins i tot, quan l'Agenda 2030 estiga acabada, servirà de full de ruta per a les polítiques d'aquest equip de govern en els pròxims anys", ha afegit Mercader.